UNIVERSITATEA VALAHIA FACULTATEA DE STIINTE JURIDICE, SOCIALE SI POLITICE SPECIALIZAREA STIINTELE EDUCATIEI AN I GANDIREA - PROCES COGNITIV SUPERIOR DOBRA EMANUELA INTRODUCERE Gândirea este procesul psihic de reflectare mijlocită şi generalizat-abstractă - sub forma noţiunilor, judecăţilor şi raţionamentelor - a însuşirilor comune, esenţiale şi necesare ale obiectelor şi a relaţiilor legice, cauzale între ele Fiind procesul de cunoaştere de rangul cel mai înalt, care asigură pătrunderea în esenţa lucrurilor, înţelegerea relaţiilor logice dintre acestea, explicarea şi interpretarea lor, şi care face posibilă rezolvarea problemelor complexe, de ordin teoretic şi practic, gândirea ocupă un loc central în sistemul psihic uman CARACTERUL GANDIRII  Caracterul mijlocit al gândirii- constă în aceea că ea operează nu direct asupra realităţii, ci asupra informaţiei furnizate de percepţii şi reprezentări  Caracterul general-abstract al gândirii -rezidă în aceea că ea se desfăşoară permanent în direcţia evidenţierii însuşirilor generale şi esenţiale ale obiectelor şi fenomenelor, şi a subordonării diversităţii cazurilor particulare unor modele ideale generale – noţiuni, principii, legi CONTINUTUL INFORMATIONAL AL GANDIRII  Gândirea este un proces de cunoaştere, alături de senzaţii, percepţii, reprezentări, memorie, imaginaţie Procesele de cunoaştere au un punct comun în reflectarea realităţii – ele reflectă aspecte, laturi, însuşiri ale realităţii  Dar, în timp ce procesele senzoriale reflectă însuşiri concret intuitive, accesibile simţurilor, gândirea reflectă însuşiri esenţiale (invarianţi cognitivi) Un invariant cognitiv exprimă ceea ce este comun, constant, invariabil şi definitoriu pentru o întreagă categorie de obiecte sau fenomene CONTINUTUL INFORMATIONAL AL GANDIRII  Însuşirile concret intuitive fiind accesibile simţurilor, ne apar aşa cum sunt ele În schimb, gândirea trece dincolo de aparenţă la esenţă, dincolo de particular la general Însuşirile esenţiale sunt impalpabile, inaccesibile simţurilor În schimb, sunt accesibile simţurilor prin intermediul unor operaţii complexe de abstractizare şi generalizare Însuşirile esenţiale sunt extrase din realitate, îndepărtându-se tot ceea ce este conjunctural, contextual, neesenţial  Reflectarea din gândire este o reflectare multiplă, mijlocită prin intermediul cunoaşterii perceptive, a reprezentărilor, a experienţei acumulate, dar mai ales prin intermediul cunoaşterii ştiinţifice Limbajul este un factor mijlocitor şi un mecanism de integrare şi vehiculare a informaţiei GANDIREA LA ANIMALE SI GANDIREA LA OAMENI  Animalele au acţiune de judecată (gândire primitivă) bazată pe instinct şi acumulare de calităţi prin selecţie naturală, genetică, ceea ce uneori e foarte util, dar nu posedă capacităţi de gândire abstractă, conştientă, adică, capacităţi de a-şi autodirecţiona gândirea, pentru a atinge un anumit scop  Gândirea animalelor este definită şi se rezumă de obicei la reacţii faţă de factorii de mediu, tinzând spre, dar practic niciodată atingând nivelul gânirii umane, în timp ce, gândirea umană, se formează conştient pornind de la idei şi necesităţi, care dau naştere la scopuri care trebuie atinse  Gândirea umană devine astfel autonomă, constând din reacţii la stimuli interni, ce ţin tot de procesul de gândire (de gânduri anterioare) şi nu neapărat de stimuli externi, cum ar fi evenimentele care au loc in mediul în care fiinţa îşi desfăşoară activitatea GANDIREA SI NECUNOASTEREA DATORATA LIPSEI DE GANDIRE  Necunoaşterea oamenilor se referă în primul rând la importanţa cunoaşterii, drept cunoaştere a evenimentelor şi experienţelor anterioare (cunoaşterea istoriei), importanţă de care majoritatea oamenilor nu mai ţin cont şi care poate duce la catastrofe concretizate prin repetarea unor fenomene, de exemplu istorice, catastrofale, care ar trebui să ducă la înţelegerea lor ca pericole potenţiale şi posibile, probabile sau chiar iminente, care trebuie prevăzute şi evitate în baza experienţelor trecute, în scopul evitării consecinţelor negative de amploare mai mare sau mai mică, de la caz la caz FUNCTIILE GANDIRII  Gândirea are o funcţie cognitivă, având rolul esenţial în cunoaşterea abstractă, formală a realităţii În baza acestei funcţii, gândirea realizează trecerea dincolo de aparenţă la esenţă, dincolo de formă la conţinut O a doua funcţie este cea adaptativ reglatorie Gândirea are un rol central în sistemul psihic uman Pe de o parte, gândirea valorifică rezultatele celorlalte activităţi şi procese psihice, fiind multiplu mijlocită Pe de altă parte, gândirea valorizează, dezvoltă şi perfecţionează celelalte procese psihice În acest mod, se dezvoltă formele complexe ale percepţiei şi observaţia, reprezentările generale, memoria logică, imaginaţia reproductivă, motivaţia cognitivă etc STRUCTURILE OPERATORII ALE GANDIRII • Gândirea este procesul psihic care dispune de cel mai vast sistem de structuri operatorii, fiind procesul psihic maximal operaţionalizat • Operaţiile fundamentale ale gândirii sunt: analiza, sinteza, comparaţia, generalizarea, abstractizarea şi concretizarea PRODUSUL GANDIRII  Gândirea se finalizează prin concepte, judecăţi, raţionamente, prin sisteme cognitive încheiate  Unitatea de bază a gândirii este noţiunea – integrator categorial care selectează şi sistematizează însuşirile esenţiale, legice şi necesare, cu privire la o întreagă clasă de obiecte sau fenomene  Structura de conţinut a procesului gândirii nu este o simplă înlănţuire de noţiuni luate separat, ci un sistem de relaţionare logică a noţiunilor în judecăţi şi a acestora în raţionamente  Cel mai important aspect psihologic al noţiunii ca produs al gândirii este trăirea ei în plan subiectiv ca semnificaţie A gândi înseamnă a înţelege, a pătrunde semnificaţia noţiunilor cu care operăm Altfel, noţiunile nu sunt decât, cel mult, etichete verbale lipsite de conţinut CONCLUZII  Gândirea reprezintă nivelul cel mai înalt de prelucrare şi integrare a informaţiei despre lumea externă şi despre propriul nostru EU  Prin ea se realizează saltul calitativ al activităţii de cunoaştere de la particular la general, de la accidental la necesar, de la simpla constatare a existenţei obiectului la interpretarea şi explicarea lui legic-cauzală, se face trecerea de la procesele psihice cognitiv senzoriale la cele cognitiv superioare  Gândirea se organizează ca un sistem multifazic, întinzându-se pe toate cele trei coordonate temporale: trecut, prezent şi viitor Ea realizează o permanentă corelare între diversele momente şi stări ale obiectului: foloseşte informaţia despre trecutul obiectului pentru a explica prezentul lui, integrează informaţia despre trecutul şi prezentul obiectului pentru a determina starea lui în viitor Ea realizează o reflectare de tip predictiv, anticipativ, pe lângă funcţia interpretativ-explicativă, dobândind şi o funcţie creatoare: elaborarea de modele, proiecte şi planuri ideale pe baza cărora, în cursul activităţii practice, se realizează noi obiecte, noi configuraţii ale mediului înconjurător BIBLIOGRAFIE  CRETU, TINCA, Psihologia educatiei Bucuresti, Ed Credis, 2004 MALIM, T ,Procese cognitive Bucuresti, Ed Tehnica, 1999 ZLATE, M ,Psihologia mecanismelor cognitive Iasi, Polirom, 1999 